
DR.30.9.2003 33 
 

Saya yakin pembangunan industri komunikasi dan multimedia negara ini akan 
menjadi lebih lancar lagi pada tahun-tahun akan datang, sungguhpun pasaran ICT di 
seluruh dunia kini terus menghadapi tekanan dan pelbagai cabaran. Menyedari pentingnya 
pembangunan ICT kepada daya saing negara, kerajaan akan terus memberi tumpuan 
kepada pengguna ICT termasuk melalui pelaksanaan aplikasi-aplikasi perdana MSC 
seperti Aplikasi Kerajaan Elektronik, berkenaan teknologi Mykad juga… 

Tuan Ng Lip Yong:  [Bangun] 

Timbalan Yang di-Pertua [Datuk Lim Si Cheng]:  Yang Berhormat. 

Datuk Tan Chai Ho: …telah mendapat penerimaan…. 

Timbalan Yang di-Pertua [Datuk Lim Si Cheng]:  Yang Berhormat. 

Datuk Tan Chai Ho:  …..dan sokongan yang baik…… 

Timbalan Yang di-Pertua [Datuk Lim Si Cheng]:  Yang Berhormat bagi Batu. 

Datuk Tan Chai Ho:  Sekejap ya.  Saya habiskan ayat ini.  Dari rakyat di mana 
sebanyak enam juta kad pintar ini telah dikeluarkan sehingga September 2003. 

Tuan Ng Lip Yong:  Terima kasih Tuan Yang di-Pertua, terima kasih Yang 
Berhormat Timbalan Menteri.  Dalam perbahasan bajet, saya juga membangkitkan perkara 
gabungan TMNet dan Jaring dan saya telah menyoal sama ada ini adalah the only solution 
untuk memberi perkhidmatan yang memuaskan dan oleh sebab maklum balas dari sektor 
ICT, ramai yang menerima penggabungan ini dengan reservation dan saya ingin tahu, 
apakah pendirian kementerian?  Terima kasih. 

Datuk Tan Chai Ho:  Terima kasih Yang Berhormat bagi Batu.  Isu mengenai 
penggabungan TMNet dan Jaring, nanti saya jawab ya.   

Tuan Yang di-Pertua, penggunaan teknologi perdagangan elektronik atau lebih 
dikenali dengan e-commerce, dengan izin, juga sedang pesat berkembang sejajar dengan 
pembangunan keseluruhan industri ICT di negara ini. Kesedaran terhadap keberkesanan 
dan kemudahan yang boleh dicapai melalui penggunaan ICT telah membawa kepada 
pengukuhan perubahan dalam pemberian perkhidmatan oleh entiti-entiti swasta. 

Perubahan-perubahan ketara dapat dilihat untuk urusan-urusan perbankan dan 
insurans, urusan tempahan tiket dan bilik hotel secara online dan sebagainya.  Syarikat-
syarikat perniagaan turut mendapat manfaat dengan mempromosikan produk-produk serta 
perkhidmatan melalui kemudahan teknologi ini.  Bagi meningkatkan keyakinan masyarakat 
untuk menjalankan transaksi e-commerce, Yang Berhormat bagi Parit Sulong telah 
menyarankan supaya Kementerian Tenaga, Komunikasi dan Multimedia dan SIRIM 
mewujudkan satu badan akreditasi untuk mengawal selia, mengkaji piawaian serta 
mengeluarkan sijil piawaian kepada syarikat-syarikat e-commerce yang layak. 

Untuk makluman Ahli-ahli Yang Berhormat, pelbagai usaha sedang diambil oleh 
kerajaan bagi meningkatkan keyakinan masyarakat dalam menjalankan e-commerce.  
Sehubungan ini, sukacita dimaklumkan SIRIM QAS International dengan kerjasama 
NISER telah memperkenalkan sistem persijilan bagi pematuhan kepada Information 
Security Management Standards, dengan izin, atau MSISO 17799, Sistem Pengurusan 
Keselamatan Maklumat yang lebih dikenali sebagai Information Security Management 
System Certification…… 

Tuan Husam bin Haji Musa:  [Bangun] 

Timbalan Yang di-Pertua [Datuk Lim Si Cheng]:  Yang Berhormat. 

Datuk Tan Chai Ho:  …..Scheme iaitu ISMI…. 

Timbalan Yang di-Pertua [Datuk Lim Si Cheng]:  Yang Berhormat bangun, ada 
soalan berkaitan dengan…. 

Datuk Tan Chai Ho:  …..ini sedang dilaksanakan…. 

Timbalan Yang di-Pertua [Datuk Lim Si Cheng]:  Yang Berhormat. 

  



Saya yakin pembangunan industri komunikasi dan multimedia negara ini akan menjadi lebih lancar lagi pada tahun-tahun akan datang, sungguhpun pasaran ICT di seluruh dunia kini terus menghadapi tekanan dan pelbagai cabaran. Menyedari pentingnya pembangunan ICT kepada daya saing negara, kerajaan akan terus memberi tumpuan kepada pengguna ICT termasuk melalui pelaksanaan aplikasi-aplikasi perdana MSC seperti Aplikasi Kerajaan Elektronik, berkenaan teknologi Mykad juga... Tuan Ng Lip Yong: [Bangun]. Timbalan Yang di-Pertua [Datuk Lim Si Cheng]: Yang Berhormat. Datuk Tan Chai Ho: ...telah mendapat penerimaan.... Timbalan Yang di-Pertua [Datuk Lim Si Cheng]: Yang Berhormat. Datuk Tan Chai Ho: .....dan sokongan yang baik...... Timbalan Yang di-Pertua [Datuk Lim Si Cheng]: Yang Berhormat bagi Batu. Datuk Tan Chai Ho: Sekejap ya. Saya habiskan ayat ini. Dari rakyat di mana sebanyak enam juta kad pintar ini telah dikeluarkan sehingga September 2003. Tuan Ng Lip Yong: Terima kasih Tuan Yang di-Pertua, terima kasih Yang Berhormat Timbalan Menteri. Dalam perbahasan bajet, saya juga membangkitkan perkara gabungan TMNet dan Jaring dan saya telah menyoal sama ada ini adalah the only solution untuk memberi perkhidmatan yang memuaskan dan oleh sebab maklum balas dari sektor ICT, ramai yang menerima penggabungan ini dengan reservation dan saya ingin tahu, apakah pendirian kementerian? Terima kasih. Datuk Tan Chai Ho: Terima kasih Yang Berhormat bagi Batu. Isu mengenai penggabungan TMNet dan Jaring, nanti saya jawab ya. Tuan Yang di-Pertua, penggunaan teknologi perdagangan elektronik atau lebih dikenali dengan e-commerce, dengan izin, juga sedang pesat berkembang sejajar dengan pembangunan keseluruhan industri ICT di negara ini. Kesedaran terhadap keberkesanan dan kemudahan yang boleh dicapai melalui penggunaan ICT telah membawa kepada pengukuhan perubahan dalam pemberian perkhidmatan oleh entiti-entiti swasta. Perubahan-perubahan ketara dapat dilihat untuk urusan-urusan perbankan dan insurans, urusan tempahan tiket dan bilik hotel secara online dan sebagainya. Syarikat- syarikat perniagaan turut mendapat manfaat dengan mempromosikan produk-produk serta perkhidmatan melalui kemudahan teknologi ini. Bagi meningkatkan keyakinan masyarakat untuk menjalankan transaksi e-commerce, Yang Berhormat bagi Parit Sulong telah menyarankan supaya Kementerian Tenaga, Komunikasi dan Multimedia dan SIRIM mewujudkan satu badan akreditasi untuk mengawal selia, mengkaji piawaian serta mengeluarkan sijil piawaian kepada syarikat-syarikat e-commerce yang layak. Untuk makluman Ahli-ahli Yang Berhormat, pelbagai usaha sedang diambil oleh kerajaan bagi meningkatkan keyakinan masyarakat dalam menjalankan e-commerce. Sehubungan ini, sukacita dimaklumkan SIRIM QAS International dengan kerjasama NISER telah memperkenalkan sistem persijilan bagi pematuhan kepada Information Security Management Standards, dengan izin, atau MSISO 17799, Sistem Pengurusan Keselamatan Maklumat yang lebih dikenali sebagai Information Security Management System Certification...... Tuan Husam bin Haji Musa: [Bangun]. Timbalan Yang di-Pertua [Datuk Lim Si Cheng]: Yang Berhormat. Datuk Tan Chai Ho: .....Scheme iaitu ISMI.... Timbalan Yang di-Pertua [Datuk Lim Si Cheng]: Yang Berhormat bangun, ada soalan berkaitan dengan.... Datuk Tan Chai Ho: .....ini sedang dilaksanakan.... Timbalan Yang di-Pertua [Datuk Lim Si Cheng]: Yang Berhormat.